《邻园》
清代·储国钧

邻园只在短垣西，灌木阴阴入望迷。冒雨紫藤连夜发，过春黄鸟尽情啼。

已看竹屿通茶肆，多恐花塍变菜畦。满眼风光应解惜，玉壶盛酒几人携。

作者简介：清江苏荆溪人，字长源。储雄文子。独好为诗，有闻于时。杜门屏迹，绝不与豪贵人通。家贫无以为资，至并日而食，怡然不以为意，惟曰与其徒陆致远讲说古诗人遗法，相吟啸为乐。著有《一壑风烟集》、《艳碧斋集》、《放集》。